《二月二十五夜梦二弟抱其幼子款款谈家事不休觉而志哀》
明代·梁梦雷

忆汝频年恨未平，楚天双眼泪如倾。丸中自是成今古，梦裹那知有死生。

家计尚馀儿女态，寒暄犹复弟兄情。觉来抚枕浑无赖，惆怅翻令百感并。

作者简介：梁梦雷，字明森。顺德人。明世宗嘉靖四十年（一五六一）举人。官荆州府通判。明神宗万历间卒于家。有《荆州集》。清梁善长《广东诗粹》卷五、清温汝能《粤东诗海》卷三○有传。